17.7.2023 г.
BG
Официален вестник на Европейския съюз
C 252/53
Основания и основни доводи Жалбоподателят изтъква две основания в подкрепа на жалбата. 1.
Първото основание е, че помощта, предоставена от Дания във връзка със задължението за предоставяне на универсална услуга за 2020 г., не е съвместима с вътрешния пазар, тъй като не съответства на Рамката за държавна помощ под формата на компенсация за обществена услуга (1) („Рамка за УОИИ“), тъй като: — Комисията не е провела пълно и достатъчно разследване по преписката, — разпределението на разходите на Post Danmark не е в съответствие с точка 18 от Рамката за УОИИ. 2.
В рамките на второто основание се посочва, че компенсацията на задълженията за предоставяне на универсална услуга е несъвместима с вътрешния пазар, тъй като при изчисляване на нетните избегнати разходи са допуснати правни и фактически грешки, а именно: — изчисляването на нетните избегнати разходи се основава на предпоставката, че преобразуването на Post Danmark е налице само при съпоставителен сценарий, — Комисията не обяснява защо Post Danmark не е можело да увеличи цените, за да покрие прекомерните разходи, произтичащи от задължението за предоставяне на универсалната услуга, — сумата, получена при изчисление на нетните избегнати разходи, е прекомерна, тъй като надвишава твърде много нетните загуби на Post Danmark, произтичащи от дейностите, свързани със задължението за предоставяне на универсалната услуга, както са отразени в годишния отчет на Post Danmark за 2020 г., — допуснати са грешки в съпоставителния сценарий, — Комисията е допуснала грешка в преценката си на предимствата, произтичащи от следните нематериални активи, свързани със задължението за предоставяне на универсалната услуга: (a) активи, представляващи интелектуална собственост (б) икономии от мащаба; (в) възможности за колективно договаряне (г) универсално покритие (д) повсеместно присъствие и корпоративна репутация, — сравнителното проучване, осъществено с цел проверка на резултатите от изчислението на нетните избегнати разходи, е опорочено.
(1)
Съобщение на Комисията — Рамка на Европейския съюз за държавна помощ под формата на компенсации за обществени услуги (2011 г.)
(ОВ C 8, 2012 г., стр. 15).
Жалба, подадена на 27 април 2023 г. — Arysta Lifescience/ЕОБХ (Дело T-222/23) (2023/C 252/65) Език на производството: английски Страни Жалбоподател: Arysta Lifescience (Ногер, Франция) (представители: D. Abrahams, Z. Romata, H. Widemann и R. Spangenberg, lawyers) Ответник: Европейски орган за безопасност на храните (ЕОБХ)
Искания Жалбоподателят моли Общия съд: — да отмени решението на ЕОБХ от 17 февруари 2023 г. (референтен номер PAD 2022/175) „Уведомление за пълно оповестяване на списъка на коформулантите, присъстващи във формулацията за представителна употреба Captan 80 WG във връзка с подновяването на одобрението на активното вещество Captan“, — да осъди ЕОБХ да заплати съдебните разноски по настоящото производство.